દહેગામના પીઆઈ કે.એચ. સૂર્યવંશી અને પીએસઆઈ રાઠોડના માર્ગદર્શન હેઠળ પોલીસ ટીમ પેટ્રોલિંગ કરી રહી હતી ત્યારે કોન્સ્ટેબલ અજમલ દેસાઈને બાતમી મળી હતી કે, કડાદરામાં ચોરી કરનારી ગેંગ ગામની ઝાડીઓમાં સંતાયેલી છે. પોલીસે સર્ચ કરતાં ત્રણ ઈસમ નજરે પડ્યા હતા. તેમને પીછો કરી પોલીસે ઝડપી પાડ્યા હતા. આ લોકોની પૂછપરછમાં જાણવા મળ્યું હતું કે, બે ઈસમ રાજસ્થાનના છે અને એક ચોર દહેગામનો રહેવાસી (મૂળ વતન કડાદરા) છે.